**prof. dr. Danijela Trškan**

Prof. dr. Danijela Trškan je diplomirala iz francoskega jezika in zgodovine leta 1991, magistrirala leta 1996 in doktorirala leta 2001 na Filozofski fakulteti Univerze v Ljubljani (UL FF). Od leta 2002 naprej je zaposlena na Oddelku za zgodovino UL FF. V naziv izredna profesorica za didaktiko zgodovine je bila izvoljena leta 2007. Bila je gostujoča profesorica na Filozofski fakulteti Univerze v Zagrebu, imela je predavanja na univerzah Caen, Toulouse, Poitiers in Bruselj. Je urednica treh zbornikov in avtorica 12 znanstvenih in strokovnih monografij, objavljenih v slovenskem, hrvaškem in angleškem jeziku. Je članica Slovenske nacionalne komisije za UNESCO in mednarodnega organizacijskega odbora HEIRNET. Na znanstvenem in strokovnem področju se ukvarja s poukom zgodovine na osnovnošolski in srednješolski stopnji v Sloveniji po letu 1945, raziskuje načine preverjanja in ocenjevanja znanja, zasnovanost učnih načrtov, učbenikov in priročnikov za zgodovino ter se posveča muzejskemu delu, ustni in lokalni zgodovini.